ablasjon
        
         (geologi)
Store norske leksikon,Realfag,Geologi,Geomorfologi
Ablasjon er bortføring av materiale i overflaten ved fordamping, smelting, avskalling eller slitasje.
Ulike betydninger I glasiologien omfatter ablasjon alle prosesser hvorved snø og is fjernes fra isbre, drivis eller snødekke, det vil si isavsmeltning, fordampning, vinderosjon og kalving. En ablasjonsmorene er en usortert masse av stein som ligger igjen på breen etter at mye av isen er smeltet og fordampet. I geomorfologien står ablasjon for fjerning av løst overflatemateriale med vind eller vann, slik at landskapet blir lavere og får en matte av grov stein i overflaten. I forbindelse med meteoritter viser ablasjon til fjerning av smeltet overflate ved direkte fordampning under ferden gjennom atmosfæren. Les mer i Store norske leksikon ablasjon (flere betydninger av ordet)